Ranchi : विपक्ष ने इस बंद का उपयोग फोटो ऑपर्चुनिटी के रूप में किया. जिसे जहां देखो, फोटो खिंचवाने में मगन था. विपक्ष के सभी नेता अपने कपडों को विशेष रूप से ड्राई क्लीन करा कर निकले थे, जिससे उनकी फोटो अच्छी आये और मीडिया में वे चमक सकें. उक्त बातें भाजपा के प्रदेश प्रवक्ता प्रतुल शाहदेव ने कही. उन्होंने विपक्ष द्वारा बुलाये गये इस बंद को पूरी तरह विफल बताया. शाहदेव ने कहा कि राज्य की जनता ने खुद ही विपक्ष द्वारा बुलाये गये बंद को असफल कर दिया.